cyanic-selkie/wikianc huggingface dataset:
Σώκια
Ιστορικά στοιχεία
Τα Σώκια έχουν αναγνωρίστηκε ότι βρίσκονται στη θέση της αρχαίας πόλης Ανέας (ή Αννάιας), η οποία είχε πάρει το όνομά της από την Αμαζόνα Αναία. Ο Στέφανος Βυζάντιος ανέφερε ότι εκεί βρισκόταν ο τάφος της. Κατά τους βυζαντινούς χρόνους ήταν έδρα επισκόπου, όμως έγινε ανενεργή με την κατάκτηση της Μικράς Ασίας από τους Τούρκους. Η επισκοπή ανασυστάθηκε το 1802 ως επισκοπή Κρήνης και Ανέων και το 1906 έγινε μητρόπολη, με το όνομα μητρόπολη Ανέων. Αν και η πόλη είχε στις αρχές του 20ού αιώνα μουσουλμανική πλειοψηφία, γύρω τις υπήρχαν χωριά στα οποία κατοικούσαν Έλληνες. Ο Σ. Αντωνόπουλος το 1907 ανέφερε ότι ο πληθυσμός της πόλης ήταν 12.000 κάτοικοι, από τους οποίους οι 5.000 ήταν Έλληνες. Τότε υπήρχαν στα Σώκια σχολεία με 500 μαθητές και νοσοκομείο 8 κλινών. Η πόλη είχε αγροτική παραγωγή και αξιόλογη εμπορική κίνηση.
Μετά το τέλος του Α΄ Παγκοσμίου Πολέμου, στις 18 Μαρτίου 1919, Ιταλικά στρατεύματα αποβιβάστηκαν στα Σώκια, όπου αντιμετώπισαν μεγάλο στράτευμα Τούρκων και Αράβων. Τον Απρίλιο του 1922 οι Ιταλοί αποσύρθηκαν από την περιοχή και εισήλθαν τα ελληνικά στρατεύματα. Μετά την ήττα των ελληνικών στρατευμάτων στον πόλεμο, οι Έλληνες είτε αναγκάστηκαν να αποχωρήσουν από την περιοχή και να πάνε στην Ελλάδα είτε σκοτώθηκαν από τα τουρκικά στρατεύματα.
Εξωτερικοί σύνδεσμοι
Κατηγορία:Ασιατικές πόλεις της Τουρκίας Κατηγορία:Επαρχία Αϊδινίου
Σοβιετικές εδαφικές αξιώσεις κατά της Τουρκίας
[[Αρχείο:Soviet_territorial_claims_against_Turkey_1945-1953.png|μικρογραφία|300x300εσ|{{legend|#F3A886|Περιοχές που διεκδίκησε η Σοβιετική Ένωση}}
{{legend|#FFAEC9|Τα σοβιετικά σχέδια για μεγαλύτερη επέκταση στη Τουρκία}} ]] Σύμφωνα με τα απομνημονεύματα του Νικίτα Χρουστσόφ, ο αναπληρωτής πρωθυπουργός Λαβρέντι Μπέρια (1946-1953) πίεσε τον Ιωσήφ Στάλιν να προβάλλει αξιώσεις εναντίον τουρκικού εδάφους που εκλάπη από τη Γεωργία. Για πρακτικούς λόγους, οι Σοβιετικές αξιώσεις, αν ήταν επιτυχείς, θα ενίσχυαν την θέση της Σοβιετικής Ένωσης γύρω από την Μαύρη Θάλασσα και θα αποδυνάμωνε την Βρετανική επιρροή στη Μέση Ανατολή.
Επισκόπηση
Η Σοβιετική Ένωση είχε προβάλλει εδώ και καιρό αντιρρήσεις για την Σύμβαση του Μοντρέ του 1936, η οποία έδωσε στην Τουρκία τον αποκλειστικό έλεγχο της ναυτιλίας στα στενά του Βοσπόρου, μια σημαντικότατη υδάτινη διαδρομή για τις ρωσικές εξαγωγές. Όταν η Σοβιετική-Τουρκική Συνθήκη Φιλίας και Ουδετερότητας έληγε το 1945, η Σοβιετική πλευρά επέλεξε να μην ανανεώσει τη συνθήκη. Ο υπουργός εξωτερικών της Σοβιετικής Ένωσης Βιατσεσλάβ Μολότοφ είπε στους Τούρκους ότι οι γεωργιανές και αρμενικές αξιώσεις επί τουρκικού εδάφους έπρεπε να επιλυθούν πριν από τη σύναψη της νέας συνθήκης.
Οι αμφισβητούμενες περιοχές γύρω από το Καρς και το Αρνταχάν κυβερνούνταν από την Ρωσική Αυτοκρατορία, από το 1878 έως το 1921, όταν η Ρωσία τις παραχώρησε στην Τουρκία, αλλά συνέχισαν να κατοικούνται από εθνότητες που είχαν πλέον δικές τους δημοκρατίες εντός της Σοβιετικής Ένωσης. Ο Μολότοφ υποστήριξε ότι, ενώ οι Σοβιετικοί κανονικοποίησαν τα σύνορα τους με την Πολωνία μετά από εδαφικές παραχωρήσεις προς αυτούς το 1921, παρόμοιες παραχωρήσεις προς την Τουρκία δεν είχαν νομιμοποιηθεί ποτέ με επαναδιαπραγμάτευση από εκείνη τη στιγμή.
Παραπομπές
Κατηγορία:Σχέσεις Σοβιετικής Ένωσης-Τουρκίας Κατηγορία:Ιστορία της Τουρκίας Κατηγορία:Εδαφικές διαμάχες της Τουρκίας
Χάβι Μαρτίνεθ
Ο Χάβι Μαρτίνεθ (Javi Martínez, 2 Σεπτεμβρίου 1988) είναι Ισπανός ποδοσφαιριστής ο οποίος αγωνίζεται ως αμυντικός μέσος ή κεντρικός αμυντικός για την Κατάρ ΣΚ.
Ξεκίνησε την καριέρα του από την Ατλέτικ Μπιλμπάο το 2006 και γρήγορα εντυπωσίασε με τις εμφανίσεις του, αγωνιζόμενος 251 επίσημους αγώνες και σκοράροντας 26 γκολ σε έξι σαιζόν στη Λα Λίγκα. Το 2012 αποκτήθηκε από τη Μπάγερν Μονάχου για 40 εκατομμύρια ευρώ, κερδίζοντας εννιά συνεχόμενες Μπουντσελίγκα καθώς το Τσάμπιονς Λιγκ το 2013 και το 2020.
Ο Μαρτίνεθ πραγματοποίησε το ντεμπούτο του με την εθνική ομάδα της Ισπανίας το 2010 και ήταν μέλος της ομάδας που κατέκτησε το Μουντιάλ 2010 και το Euro 2012. Ήταν επίσης μέλος της αποστολής στο Μουντιάλ 2014. Έχει πραγματοποιήσει 18 συμμετοχές με το εθνόσημο.
Παραπομπές
Κατηγορία:Ισπανοί ποδοσφαιριστές Κατηγορία:Μέσοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Αθλέτικ Μπιλμπάο Κατηγορία:Ποδοσφαιριστές Μπάγερν Μονάχου Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Εθνικής Χώρας των Βάσκων Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Νίκλας Ζύλε
Ο Νίκλας Ζύλε (Niklas Süle, γεννημένος στις 3 Σεπτεμβρίου 1995) είναι Γερμανός ποδοσφαιριστής, ο οποίος αγωνίζεται ως κεντρικός αμυντικός για λογαριασμό της Μπορούσια Ντόρτμουντ.
Συλλογική Καριέρα
Ξεκίνησε την καριέρα του από τη Ροτ-Βάις Βάλντορφ. Αργότερα, μετακόμισε στην Άιντραχτ Φραγκφούρτης, όπου και παρέμεινε έως τη σεζόν 2008–09. Στη συνέχεια μετακόμισε στην Ντάρμστατ 98, ενώ μισό χρόνο αργότερα στη Χόφενχαϊμ 1899. Στις 11 Μαΐου 2013 πραγματοποίησε το ντεμπούτο του με τη Χόφενχαϊμ σε αναμέτρηση για την Μπουντεσλίγκα με αντίπαλο το Αμβούργο. Ξεκίνησε ως βασικός, ενώ αντικαταστάθηκε από τον Αντρέας Λούντβιχ στο 81ο λεπτό. Η Χόφενχαϊμ, τελικώς, ηττήθηκε στη συγκεκριμένη αναμέτρηση με σκορ 1–4.
Το 2017 υπέγραψε συμβόλαιο διάρκειας πέντε ετών στην Μπάγερν Μονάχου. Εκεί κατάφερε να κατακτήσει τον τίτλο του ΟΥΕΦΑ Τσάμπιονς Λιγκ 2019–20. Στον τελικό μπήκε αλλαγή στο εικοστό πέμπτο λεπτό της αναμέτρησης στη θέση του Ζερόμ Μπόατενγκ. Τον Φεβρουάριο του 2022 υπέγραψε ως ελεύθερος συμβόλαιο διάρκειας τεσσάρων ετών με την Μπορούσια Ντόρτμουντ. Το συμβόλαιο έχει διάρκεια από τη σεζόν 2022–23 έως τη σεζόν 2025–26.
Διεθνής Καριέρα
Με τη Γερμανία Κ-17 συμμετείχε στο Ευρωπαϊκό Πρωτάθλημα Κ-17 του 2012.
Ήταν στέλεχος της ομάδας που έλαβε μέρος στους Θερινούς Ολυμπιακούς Αγώνες του 2016, όπου η Γερμανία κέρδισε το αργυρό μετάλλιο.
Ο Ζύλε κλήθηκε για πρώτη φορά στην Εθνική Γερμανίας τον Αύγουστο του 2016, ενόψει αναμετρήσεων με αντιπάλους τη Φινλανδία και τη Νορβηγία. Αγωνίστηκε ως βασικός και αντικαταστάθηκε στο 59ο λεπτό της αναμέτρησης απέναντι στη Φινλανδία, η οποία και αποτέλεσε το ντεμπούτο του με τα χρώματα της Εθνικής Γερμανίας.
Εξωτερικοί σύνδεσμοι
Κατηγορία:Γερμανοί ποδοσφαιριστές Κατηγορία:Ποδοσφαιριστές Χόφενχαϊμ 1899 Β΄ Κατηγορία:Ποδοσφαιριστές Χόφενχαϊμ 1899 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Εθνικής Γερμανίας Κ16 Κατηγορία:Ποδοσφαιριστές Εθνικής Γερμανίας Κ17 Κατηγορία:Ποδοσφαιριστές Εθνικής Γερμανίας Κ18 Κατηγορία:Ποδοσφαιριστές Εθνικής Γερμανίας Κ19 Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές Εθνικής Γερμανίας Κατηγορία:Αμυντικοί ποδοσφαιριστές Κατηγορία:Ποδοσφαιριστές ολυμπιακής ομάδας Γερμανίας Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές Κυπέλλου Συνομοσπονδιών FIFA Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Φιλαρμονική Ορχήστρα Βελιγραδίου
Η Φιλαρμονική Ορχήστρα Βελιγραδίου (Београдска филхармонија) είναι μια ορχήστρα που βρίσκεται στο Βελιγράδι της Σερβίας. Θεωρείται μια από τις καλύτερες ορχήστρες της χώρας.
Ιστορία
Σε αντίθεση με τις περισσότερες ευρωπαϊκές χώρες και πόλεις, η Σερβία και το Βελιγράδι άργησαν μάλλον να αποκτήσουν μια ορχήστρα κλασικής μουσικής. Έτσι, ιδρύθηκε το 1923 η Φιλαρμονική Ορχήστρα Βελιγραδίου. Ιδρυτής, πρώτος διευθυντής και αρχιμέστρος της ήταν ο Στέβαν Χρίστιτς, ένας από τους σημαντικότερους Σέρβους συνθέτες και μαέστρους. Η συναυλία των εγκαινίων της Φιλαρμονικής Ορχήστρας Βελιγραδίου πραγματοποιήθηκε στις 28 Απριλίου 1923 υπό τη διεύθυνση του μαέστρου Στέβαν Χρίστιτς.
Με μια σταθερή αύξηση στη δημοτικότητα της κλασικής μουσικής στη Σερβία, η ορχήστρα και το πρόγραμμά της επεκτάθηκαν με την πάροδο των ετών δημιουργώντας ένα υψηλό επίπεδο μουσικής απόδοσης, το οποίο έφτασε στο αποκορύφωμά του κατά τη δεκαετία του 1960. Η Φιλαρμονική Ορχήστρα Βελιγραδίου κατατάχθηκε στην 5η θέση του καταλόγου με τις καλύτερες ευρωπαϊκές ορχήστρες από διεθνείς ειδικούς, την εποχή που επικεφαλής της ήταν ο Τζιβογίν Ζντράβκοβιτς.
Μετά το 2000, η Φιλαρμονική Ορχήστρα Βελιγραδίου αναβίωσε πλήρως. Πρώτα περιόδευσε τη Σλοβενία, την Αυστρία, την Ιταλία και τη Σουηδία. Νέοι μουσικοί, που είχαν κάνει σπουδές εκτός Σερβίας σε εξειδικευμένα μουσικά κέντρα, ενσωματώθηκαν στη Φιλαρμονική Ορχήστρα Βελιγραδίου δημιουργώντας μια νέα εικόνα της Ορχήστρας, με μέσο όρο ηλικίας μόλις τα 28 έτη. Το 2001, γενικός διευθυντής της Ορχήστρας έγινε ο Ιβάν Τάσοβατς, ο οποίος παρέμεινε σε αυτή τη θέση μέχρι να γίνει υπουργός πολιτισμού, μια δεκαετία αργότερα.
Το 2004, η αίθουσα παραστάσεων στο Βελιγράδι ανακατασκευάστηκε πλήρως και εκσυγχρονίστηκε για να διευκολύνει τις νέες ανάγκες της ορχήστρας. Η αίθουσα έχει συνολικά 201 θέσεις. Το Φιλαρμονικό Ίδρυμα Βελιγραδίου ιδρύθηκε το 2004 με στόχο να βελτιώσει την οικονομική κατάσταση εντός της ορχήστρας μέσα από χορηγίες και συνεργασίες. Το ίδρυμα πέτυχε τον σκοπό του και, ως αποτέλεσμα, όλη η ορχήστρα ανανέωσε τα όργανά της το 2005.
Παρόν
δεξιά|μικρογραφία|200x200εσ| Φιλαρμονική Ορχήστρα Βελιγραδίου Αυτήν τη στιγμή, η Φιλαρμονική Ορχήστρα Βελιγραδίου πραγματοποιεί πολλές συναυλίες. Η σεζόν της ξεκινά συνήθως τον Οκτώβριο και τελειώνει τον Ιούνιο. Η πρωτοχρονιάτικη συναυλία της είναι πολύ δημοφιλής και πραγματοποιείται στην κεντρική αίθουσα παραστάσεων στο Βελιγράδι. Κατά την πρωτοχρονιάτικη συναυλία της, η ορχήστρα διευθύνεται συνήθως από έναν ειδικό καλεσμένο.
Η Φιλαρμονική Αίθουσα Βελιγραδίου βρίσκεται στο κέντρο της πόλης του Βελιγραδίου. Ως εκ τούτου, εδώ γίνονται πολλές από τις συναυλίες της Ορχήστρας. Εκτός από τις συνήθεις πρόβες ορχήστρας, η Φιλαρμονική Ορχήστρα Βελιγραδίου προσφέρεται για σολίστ, παραστάσεις δωματίου και άλλες ορχήστρες, καθώς και για προωθητικές ενέργειες, παρουσιάσεις και εκθέσεις. Η αίθουσα έχει εξαιρετική ακουστική. Το ελκυστικό εσωτερικό της Φιλαρμονικής Ορχήστρας Βελιγραδίου προσελκύει πολυάριθμες γνωστές εταιρείες για να προωθήσουν τα προϊόντα τους και να παρουσιάσουν τις υπηρεσίες τους. Μεταξύ αυτών ήταν το Αμερικανικό Οικονομικό Επιμελητήριο και εταιρείες όπως η Roche, η Pharma Swiss, η Common Sense, η Atika Media και πολλές άλλες. Η Φιλαρμονική Ορχήστρα Βελιγραδίου έχει γίνει το σκηνικό πολλών διαφημίσεων και βίντεο.
Εξωτερικοί σύνδεσμοι
Κατηγορία:Πολιτισμός στο Βελιγράδι Κατηγορία:Ορχήστρες
Κατάλογος τραγουδιών στην κορυφή του Billboard Hot 100 (2014)
Το Billboard Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες. Τα στοιχεία του, που δημοσιεύονται από το περιοδικό Billboard και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα.
Κατά τη διάρκεια του 2014 9 σινγκλς έφτασαν στην κορυφή στο Hot 100. Ένα δέκατο, το "The Monster" του Έμινεμ με τη συμμετοχή της Ριάννα, ξεκίνησε την πορεία του στην κορυφή τον Δεκέμβριο του 2013.
Από τα συνολικά 10 τραγούδια, τα 4 ήταν συνεργασίες. Από τους συνολικά 13 καλλιτέχνες ή συγκροτήματα που είχαν τραγούδι στην πρώτη θέση του Hot 100, οι 6 —  Juicy J, Τζον Λέτζεντ, Ίγκι Αζαλέα, Charli XCX, Magic! και Μέγκαν Τρέινορ  — πέτυχαν κάτι τέτοιο για πρώτη φορά. Το τραγούδι με την μεγαλύτερη διάρκεια παρουσίας (10 εβδομάδες) στην πρώτη θέση του καταλόγου για όλη την χρονιά ήταν το "Happy" του Φάρελ Γουίλιαμς και το ίδιο τραγούδιβρέθηκε στην κορυφή του καταλόγου με τα 100 καλύτερα τραγούδια στο τέλος της χρονιάς (Billboard Year-End Hot 100).
Το τραγούδι "Fancy" της Ίγκι Αζαλέα έφτασε στην πρώτη θέση του καταλόγου τον Ιούνιο. Την έκτη από τις 7 συνολικά εβδομάδες που ήταν στην κορυφή, το "Fancy" έγινε το μακροβιότερο σινγκλ (εκείνο με την μεγαλύτερη διάρκεια παρουσίας στο τσαρτ) από γυναίκα ράπερ στον κατάλογο.
Το τραγούδι "Blank Space" της Τέιλορ Σουίφτ έφτασε στο νούμερο ένα τον Νοέμβριο, βάζοντας ένα τέλος στην παρουσία του δικού της τραγουδιού "Shake It Off". Η Σουίφτ έγινε η πρώτη γυναίκα καλλιτέχνης στην ιστορία του Hot 100, που αντικατέστησε την ίδια στην κορυφή του καταλόγου. Με τα τραγούδια "Shake It Off" και "Blank Space", η Σουίφτ ήταν επίσης η μοναδική καλλιτέχνης που είχε πολλά τραγούδια στην κορυφή το 2014.
Παραπομπές
2014
Σαμ Βαν Ρόσομ
Ο Σαμ Βαν Ρόσομ (γεννήθηκε στις 3 Ιουνίου 1986) είναι Βέλγος επαγγελματίας καλαθοσφαιριστής της Βαλένθια της 1ης Ισπανίας. Εκπροσωπεί επίσης την εθνική ομάδα καλαθοσφαίρισης του Βελγίου. Έχει ύψος 1,88 μέτρων και παίζει στη θέση του πόιντ γκαρντ.
Πρώιμη ζωή
Από την ηλικία των 6 έως τα 16 του, ο Βαν Ρόσομ έπαιξε για τους Μπόμπκατ Γκεντ, Γκεντ Γιουνάιτεντ και Μπλακ Μπίαρς Γκεντ.
Επαγγελματική σταδιοδρομία
Το 2008 ο Βαν Ρόσομ υπέγραψε με την ιταλική Σκαβολίνι Πέζαρο. Μετά από δύο χρόνια στην Ιταλία, πήγε στην Ισπανία για να παίξει με την ΚΑΪ Σαραγόσα. Το συμβόλαιό του επεκτάθηκε μετά την πρώτη του χρονιά. Το 2013 υπέγραψε συμβόλαιο τριετούς διάρκειας με τη Βαλένθια Μπάσκετ.
Τον Σεπτέμβριο του 2017, υπέγραψε ξανά με τη Βαλένθια για μία ακόμη χρονιά. Στις 11 Ιουλίου 2020 ο Βαν Ρόσομ ανανέωσε το συμβόλαιό του για έναν ακόμη χρόνο, με την επιλογή μίας ακόμη αγωνιστικής περιόδου.
Διεθνής πορεία
Ο Βαν Ρόσομ αγωνίζεται με την εθνική ομάδα καλαθοσφαίρισης του Βελγίου από το 2006. Εκπροσώπησε το Βέλγιο στο Ευρωπαϊκό Πρωτάθλημα του 2015 όπου έχασε από την Ελλάδα στην Φάση των 16 με 75–54. Σε 6 παιχνίδια στην διοργάνωση, είχε μέσο όρο 12,2 πόντους, 3,7 ριμπάουντ και 4,5 ασίστ σε 43,5 % στα σουτ εντός πεδιάς.
Στράτος Βουλγαρόπουλος
Επαγγελματική σταδιοδρομία
Ο Βουλγαρόπουλος εντάχθηκε στις ομάδες νέων του ΚΑΟΔ, το 2014. Υπέγραψε με την ομάδα νέων του Άρη, το 2016. Στην σεζόν 2018-19, έπαιξε στην κορυφαία κατηγορία του ελληνικού μπάσκετ, για πρώτη φορά, με την ομάδα ανδρών του Άρη, σε ένα παιχνίδι εναντίον του Παναθηναϊκού. Την πρώτη του χρονιά ως επαγγελματίας αγωνίστηκε σε 5 παιχνίδια στο Πρωτάθλημα Ελλάδας.
Στις 30 Ιουλίου 2020, ανακοινώθηκε από την ομάδα του Γ.Σ. Λαυρίου.
Εθνική ομάδα
Ο Βουλγαρόπουλος υπήρξε μέλος των εφηβικών εθνικών ομάδων της Ελλάδας. Με τις εθνικές ομάδες της Ελλάδας, έπαιξε στο Ευρωπαϊκό Πρωτάθλημα FIBA Under-18 2018 και στο Παγκόσμιο Κύπελλο FIBA Under-19 του 2019.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές ΚΑΟΔ Κατηγορία:Καλαθοσφαιριστές Άρη Κατηγορία:Καλαθοσφαιριστές Λαυρίου Κατηγορία:Καλαθοσφαιριστές Ηρακλή Θεσσαλονίκης Κατηγορία:Καλαθοσφαιριστές Δόξας Λευκάδας Κατηγορία:Καλαθοσφαιριστές Α2 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Σελίδες με μη επιθεωρημένες μεταφράσεις
Λεκτικός Επεξεργαστής (ράπερ)
Ο Ανδρέας Μαρνέζος, (1970 - 2011) ευρύτερα γνωστός με το καλλιτεχνικό ψευδώνυμο Λεκτικός Επεξεργαστής, ήταν Έλληνας ράπερ, tattoo artist, επιχειρηματίας, παραγωγός και ιδρυτής του BarCode Crew (BCC).
Πρώτα χρόνια
Γεννήθηκε το 1970 στην Αθήνα και μεγάλωσε με τη γιαγιά του μέχρι την ηλικία των έξι ετών, καθώς οι γονείς του ήταν χωρισμένοι. Στη συνέχεια μετακόμισε με τους γονείς του στο Σικάγο των ΗΠΑ, όπου παρέμεινε για τέσσερα χρόνια, τελειώνοντας το δημοτικό σχολείο Ravenswood. Το 1980 επέστρεψε στην Ελλάδα και εισήχθη στη δευτεροβάθμια εκπαίδευση ολοκληρώνοντάς μόνο την πρώτη γυμνασίου. Το 1990, αφού ολοκλήρωσε τις στρατιωτικές του υποχρεώσεις στην Μονάδα Υποβρυχίων Καταστροφών, εγκαταστάθηκε στην Αγγλία, όπου εργάστηκε ως φύλακας σε εμπορικό κέντρο. Στην Ελλάδα είχε ενταχθεί σε ομάδα σκίνχεντ που είχε αντιαναρχική δράση, ενώ εθίστηκε στα ναρκωτικά και εντάχθηκε σε ίδρυμα απεξάρτησης.
Πολεμικές τέχνες
Το 1993, ταξίδεψε στο Βέλγιο όπου και ξεκίνησε την καριέρα του στις πολεμικές τέχνες. Έλαβε μέρος σε 26 ημιεπαγγελματικούς αγώνες διοργάνωση. Την ίδια χρονική περίοδο εργάστηκε ως φύλακας στο καζίνο Golden Nugget και ήταν προϊστάμενος στην φύλαξη του club Lazile στις Βρυξέλλες. Το 1996 εργάστηκε ως σωματοφύλακας προσώπων στο Άμστερνταμ, ενώ την ίδια χρονιά ξεκινάει και την καριέρα του στις Μεικτές Πολεμικές Τέχνες (Μixed Martial Arts) στην ίδια πόλη.
Αφού επέστρεψε στην Ελλάδα το 1998, ξεκίνησε την δικιά του επιχείρηση, ανοίγοντας ένα στούντιο τατουάζ με την ονομασία Barcode Tattoo στη περιοχή του Νέου Ψυχικού. Ύστερα από μια περίοδο ανάρρωσης εξαιτίας τραυματισμού που υπέστη στον ώμο λόγω πυροβολισμού κατά τη διάρκεια της εργασίας του ως σωματοφύλακας, συνέχισε να προπονείται. Το 2003 στο Άμστερνταμ, συμμετείχε σε ευρωπαϊκό πρωτάθλημα μεικτών πολεμικών τεχνών. Επίσης έλαβε μέρος σε πολλούς αγώνες Μεικτών Πολεμικών Τεχνών, όπως σε αυτούς που διεξήχθησαν στα πλαίσια του Ευρωπαϊκού πρωταθλήματος του 2005, το οποίο έλαβε χώρα στο καζίνο του Λουτρακίου στις 12 Νοεμβρίου. Απέκτησε επίσης ειδίκευση ως σκοπευτής στα όπλα χειρός κατακτώντας τη δεύτερη θέση στην κατηγορία του stock service pistols - expert, στο Ευρωπαϊκό πρωτάθλημα του International Defensive Pistol Association (I.P.D.A.) που διεξήχθη στην Ιταλία. Ακόμη, έλαβε μέρος σε πολλούς αγώνες του International Practical Shooting Confederation (I.P.S.C.) κατακτώντας την τριακοστή τέταρτη θέση στο διεθνές πρωτάθλημα που έλαβε χώρα το 2005.
Μουσική
Επένδυσε στο ελληνικό hip hop, ιδρύοντας το Barcode Crew (BCC) το 1998 και δημιουργώντας την πρώτη ανεξάρτητη και underground εταιρεία προώθησης hip hop παραγωγών με την ονομασία Λεκτικοεπεξεργαστική, η οποία επιβράβευε τους καλλιτέχνες του BCC με συμβόλαια από 10 έως 20%. Από αυτό το νέο μουσικό σχήμα ενθαρρύνθηκαν αρκετά άτομα να ασχοληθούν με το ελληνικό hip hop. Πολλοί εξ αυτών στη συνέχεια αναδείχθηκαν σε αυτό. Ενδεικτικές περιπτώσεις είναι: o Τάκι Τσαν (μέλος των ΖΝ, Τιγρέ Σποράκια και Λεγεώνα), ο Θύτης (μέλος των RNS), ο Εισβολέας (μέλος σε Τιγρέ Σποράκια), ο Phyrosun (aka Phyro) (μέλος των Tang-Ram), ο Zeraw (aka Sub Zeraw) (μέλος των Tang-Ram και εν συνεχεία των Vegas), RG (aka Argy) (μέλος των RRM), o Don G (aka Don Greco) (παραγωγός και ράπερ του BCC), o Nevro (ράπερ του BCC), o Johnny Boy (aka Εξορκιστής) (μέλος των Εξέγερση και εν συνεχεία Worms), o Empty Sky (aka Mr. Son & Εξολκέας) (μέλος των Εξέγερση και εν συνεχεία Worms), o Παράξενος (ράπερ του BCC), o Πάνος Πιλάτος (μελός σε Οξύμωρο Σχήμα), o G-Bani (aka Bani-G) (μέλος των RRM), o Jay Nuts (ράπερ του BCC), o Instict (ράπερ του BCC), o DogMan, η Μαριλέττα (aka Mariletta Konstantara & Mamaletta), o Kris (aka Lil Kris) o Ιχνηλάτης (μέλος των New Way) κ.α.
Απόψεις
Είχε μεγάλη πίστη στο Θεό, πράγμα που μετέφερε και σε αρκετούς στίχους του και γι' αυτό έκανε και το ταξίδι στο Άγιο Όρος το 2011. Επίσης πέρναγε μηνύματα κατά της χρήσης ναρκωτικών με πιο χαρακτηριστική κίνηση τη δημιουργία video clip αφιερωμένου στον σκοπό αυτό. Το εν λόγω video clip είχε τίτλο No Drugs.
Προσωπική ζωή
Το 1994 ξεκίνησε τη σχέση του με την ουκρανικής καταγωγής tattoo artist Λάρα, με την οποία παντρεύτηκαν το 1996 και έμειναν μαζί μέχρι τον θάνατο του. Μαζί απέκτησαν δύο παιδιά: τη Νέμεσις το 1998 και τον Ηρακλή (Rack) το 1999.
Θάνατος
Τη Μεγάλη Εβδομάδα του 2011, πραγματοποίησε οδοιπορικό στο Άγιο Όρος, μαζί με φίλους του. Κατά τη διάρκεια όμως εκεί, δέχτηκε πολλαπλά τσιμπήματα σκορπιού στο πόδι του. Παρά τα τσιμπήματα και εκλαμβάνοντας αυτά ως μήνυμα του διαβόλου ενάντια στην πίστη του στον Χριστό, συνέχισε το οδοιπορικό. Το πρωί της Μεγάλης Παρασκευής, στις 22 Απριλίου του 2011, η γυναίκα του τον βρήκε νεκρό στο μαγαζί τους (BarcodeTattoo), καθισμένο στην καρέκλα όπου συνήθιζε να κάθεται την ώρα της εργασίας του. Ο θάνατός του προήλθε από ανακοπή καρδιάς και φέρεται να σχετίζεται με τα τσιμπήματα που υπέστη. Η κηδεία του πραγματοποιήθηκε στις 26 Απριλίου 2011, στο κοιμητήριο Ζωγράφου, παρουσία καλλιτεχνών από την hip hop σκηνή αλλά και από άλλους καλλιτεχνικούς χώρους.
Barcode Crew Σύνδρομ (2002)
μικρογραφία|190x190εσ|Το εξώφυλλο του άλμπουμ The Lektikos Project.
The Lektikos Project (2003)
Το LP κυκλοφόρησε από την Λεκτικοεπεξεργαστική. Παρουσιάστηκε για πρώτη φορά σε εμφάνιση του Λεκτικού στο μαγαζί Bo.
CD1
CD2
24/7 (2004)
μικρογραφία|200x200εσ|Το εξώφυλλο του άλμπουμ 24/7.
Εξωτερικοί σύνδεσμοι
Κατηγορία:Έλληνες ράπερ
Α΄ Εθνική Κατηγορία υδατοσφαίρισης ανδρών 1985
Το πρωτάθλημα Ελλάδας υδατοσφαίρισης ανδρών 1985 ήταν το δέκατο όγδοο πρωτάθλημα της Εθνικής κατηγορίας υδατοσφαίρισης. Ολοκληρώθηκε στις 21 Σεπτεμβρίου 1985.
Συμμετείχαν 12 ομάδες που αγωνίστηκαν σε δύο γύρους. Πρωταθλητής αναδείχθηκε ο Εθνικός και μάλιστα αήττητος παραχωρώντας μια ισοπαλία στον δεύτερο γύρο κόντρα στη Γλυφάδα (6–6).
Πηγή
Εφημερίδα «Αθλητική Ηχώ»
Εφημερίδα «Τα Νέα», 23/9/1985
Κατηγορία:Α εθνική κατηγορία υδατοσφαίρισης ανδρών
Αντρέ Μιραμπέλ
Ο Αντρέ Μιραμπέλ (1900-1970) ήταν Γάλλος γλωσσολόγος και νεοελληνιστής.
Βίος
Ο Αντρέ Μιραμπέλ γεννήθηκε την 1η Οκτωβρίου του 1900 στο Παρίσι. Σπούδασε στη Σορβόννη με καθηγητές τους Antoine Meillet, J. Vendryes και Γιάννη Ψυχάρη. Διορίστηκε στην πόλη Ρεμς ως καθηγητής. Παρακολούθησε μαθήματα στη Σχολή Ανώτατων Σπουδών στο Παρίσι (École Pratique de Hautes Études) και στη Σχολή Ανατολικών Γλωσσών (1920-1924). Σπούδασε κλασικές γλώσσες, σανσκριτικά, εβραϊκά, και έμαθε αγγλικά, γερμανικά, ιταλικά, σλαβικά, ρουμανικά και τουρκικά. Στη συνέχεια διδάσκει στο Γαλλικό Ινστιτούτο Αθηνών (1925-1928) και παράλληλα ασχολείται με τα νεοελληνικά ιδιώματα των Κυκλάδων και της Πελοποννήσου. Το 1930 αναγορεύεται διδάκτωρ του Πανεπιστημίου του Παρισιού. με τη διατριβή του που έχει ως θέμα της Études descriptive du parler maniote méridional (Περιγραφική μελέτη του ιδιώματος της Μέσα Μάνης). Με τον τίτλο του διδάκτορα διορίζεται καθηγητής στη Σχολή Ανατολικών Γλωσσών διαδεχόμενος τον Ψυχάρη.Το 1938 μετά την αποχώρηση του Hubert Pernot αναλαμβάνει τη διεύθυνση του Νεοελληνικού Ινστιτούτου του Παρισινού Πανεπιστημίου της Σορβόννης. Με το ξέσπασμα του Δευτέρου Παγκοσμίου Πολέμου επιστρατεύεται και περνάει στην Αγγλία όπου χάρη στη γλωσσομάθειά του βοήθησε την εξόριστη γαλλική κυβέρνηση στον τομέα της προπαγάνδας, για να επιστρέψει στη Γαλλία μετά το τέλος του πολέμου.
Από το 1957 εκλέγεται πρόεδρος της Γλωσσολογικής Εταιρείας Παρισίων και από το 1959 Πρόεδρος της Εταιρείας για την προώθηση των Ελληνικών Σπουδών στη Γαλλία. Το 1959 ανακηρύχθηκε επίτιμος διδάκτωρ του Πανεπιστημίου Θεσσαλονίκης και το 1961 έλαβε το παράσημο της Λεγεώνας της Τιμής. Επίσης είχε τιμηθεί από το Ελληνικό κράτος με το παράσημο του Τάγματος του Φοίνικος. Πέθανε το 1970 και ως Φιλέλληνας τάφηκε σύμφωνα με την επιθυμία του, σκεπασμένος με την ελληνική σημαία.
Πέτρους Γκονζάλβους
Βιογραφικό
Ο Πέτρους Γκονζάλβους γεννήθηκε γύρω στο 1537, στην Τενερίφη. Δέκα χρόνια αργότερα μπήκε στην αυλή του βασιλιά της Γαλλίας, Ερρίκου του Β’, και στη συνέχεια στην αυλή της Μαργαρίτας της Πάρμας. Ενώ βρισκόταν εκεί παντρεύτηκε την Catherine Raffelin. Αργότερα μετακόμισε στην αυλή του Αλέξανδρου Φαρνέζε (Alexander Farnese), Δούκα της Πάρμας.
Αντρέ Μιραμπέλ
Ο Μιραμπέλ ως γλωσσολόγος
Ο Μιραμπέλ ξεκίνησε το έργο του ως ιστορικοσυγκριτικός γλωσσολόγος, αλλά στην πορεία ενημερωμένος από τον ευρωπαϊκό δομισμό ακολουθεί τη νέα αυτή μεθοδολογία.
Πέτρους Γκονζάλβους
Βιογραφικό
Τα τέσσερα από τα επτά παιδιά του παρουσίαζαν επίσης ολική υπετριχοφυία. Η οικογένειά του υπήρξε αντικείμενο ιατρικής έρευνας μεταξύ άλλων και από τον Ουλίσσε Αλντροβάντι. Μολονότι έζησε ως ευγενής, ο Γκονζάλβους και τα παιδιά του που έπασχαν από υπερτρίχωση δεν θεωρούνταν από τους σύγχρονούς του άνθρωποι. Η τελευταία αναφορά στο πρόσωπό γίνεται το 1617 όταν παρακολούθησε τη βάφτιση του εγγονού του.
Αντρέ Μιραμπέλ
Το συγγραφικό έργο
Το έργο του, πολυσχιδές, περιλαμβάνει γλωσσολογικά, λεξικογραφικά, γραμματικά, φιλολογικά συγγράμματα, άρθρα που καλύπτουν όλους τους τομείς της νεοελληνικής γλώσσας και φιλολογίας.
Πέτρους Γκονζάλβους
Βιογραφικό
Πέθανε γύρω στο 1618 στο Καποντιμόντε.
Αντρέ Μιραμπέλ
Μεταφραστικό έργο
Μεταφράζει νεοέλληνες πεζογράφους και ποιητές, όπως την Παναγία Γοργόνα του Στρατή Μυριβήλη (1957), Η φυλή των ανθρώπων του Θράση Καστανάκη (1962), του Γιάννη Κουτσοχέρα ποιήματα La marche des lys, Didot (1960). Προλογίζει τα μεταφρασμένα ποιήματα του Καβάφη (1958) και την Αλληλογραφία μεταξύ Πηνελόπης Δέλτα και G. Schluberger, (1962)
Πηγές
Κατηγορία:Γάλλοι γλωσσολόγοι Κατηγορία:Γάλλοι ελληνιστές
Πέτρους Γκονζάλβους
Παραπομπές
Κατηγορία:Ανθρώπινη τριχοφυΐα
Αβοκέτα της Αυστραλίας
Η Αβοκέτα της Αυστραλίας είναι παρυδάτιο καλοβατικό πτηνό της οικογενείας των Ανωραμφιδών. Η επιστημονική ονομασία του είδους είναι Recurvirostra novaehollandiae και δεν περιλαμβάνει υποείδη (μονοτυπικό).
Ονοματολογία
Ο λατινικός όρος Recurvirostra για το γένος, προέρχεται από τα συνθετικά recurvare «λυγίζω, κάμπτω» + rostrum «ράμφος» και παραπέμπει στο χαρακτηριστικό κυρτωμένο ράμφος του πτηνού.
Ο νεολατινικός όρος novaehollandiae στην επιστημονική ονομασία του είδους προέρχεται από τα συνθετικά novus-a-um «νέος» + Hollandia-ae «Ολλανδία». Την ονομασία «Νέα Ολλανδία» έδωσαν στη Δ. Αυστραλία οι πρώτοι Ολλανδοί άποικοι και, μάλιστα, έτσι ονόμαζαν ολόκληρο το νησί οι Ευρωπαίοι, από τον 17ο μέχρι τις αρχές του 19ου αιώνα. Πάντως, στην ορνιθολογία, στα ονόματα που δίνονταν στα διάφορα είδη πτηνών υπενοείτο το ανατολικό τμήμα της Αυστραλίας, ιδιαίτερα η σημερινή Νέα Νότια Ουαλία.
Η επιστημονική ονομασία αβοκέτα, έχει βενετσιάνικη ρίζα και, εμφανίστηκε για πρώτη φορά στο έργο του Αλντροβάντι Ορνιθολογία (1603). Πιθανολογείται ότι η ονομασία σχετίζεται με την ιταλική λέξη avvocato  (=δικηγόρος), για να υπενθυμίζει τη μαυρόασπρη «στολή» του πτηνού, όπως ήσαν ντυμένοι οι δικηγόροι της εποχής, αυτό όμως δεν έχει τεκμηριωθεί ικανοποιητικά.
Η αγγλική ονομασία του πτηνού είναι Red-necked Avocet «αβοκέτα με κόκκινο λαιμό», με σαφή αναφορά στο κύριο χαρακτηριστικό του είδους.
Συστηματική ταξινομική
Το είδος περιγράφηκε από τον Γάλλο ορνιθολόγο Λ. Βιεϊγιό (Louis Jean Pierre Vieillot, 1748 – 1831), υπό τη σημερινή του ονομασία (Recurvirostra Novæ-Hollandiæ, Βικτόρια, Αυστραλία, 1816).
Μορφολογία
thumb|right|400px|Αβοκέτα της Αυστραλίας εν πτήσει (φωτογραφία με διάκριση) ΄Οπως όλες οι αβοκέτες, η αβοκέτα της Αυστραλίας είναι ένα από τα πλέον αναγνωρίσιμα παρυδάτια πτηνά και, με το χαρακτηριστικό ασπρόμαυρο πτέρωμα και το ράμφος της, δύσκολα συγχέεται με άλλο είδος (indistinguishable).
Μοιάζει πολύ με την αμερικανική αβοκέτα, αλλά το κεφάλι και ο λαιμός του ενήλικου ατόμου έχουν φωτεινό καστανό -όχι κανελλί- χρώμα (από όπου προέρχεται η αγγλική ονομασία του πτηνού). Αυτή η περιοχή οριοθετείται απότομα από το υπόλοιπο πτέρωμα, δηλαδή τα μαύρα μεγάλα στέγαστρα και τα πρωτεύοντα ερετικά φτερά, καθώς και το λευκό στήθος και κοιλιά. Τους οφθαλμούς περιβάλλει λεπτός, λευκός οφθαλμικός δακτύλιος, ενώ η ίριδα είναι καφεκόκκινη. Το ράμφος είναι μαύρο και οι ταρσοί ανοικτοί κυανόγκριζοι. Τα φύλα είναι παρόμοια σε χρώματα και μέγεθος, ενώ δεν παρατηρείται κάποια εποχική διαφοροποίηση. Τα νεαρά άτομα είναι παρόμοια σε εμφάνιση και είναι δύσκολο να αναγνωριστούν μετά την αρχή της περιόδου έκδυσης, ωστόσο, το κεφάλι τους είναι μερικές φορές πιο ανοικτόχρωμο και πιο καφετί από ό, τι στους ενήλικες.
Βιομετρικά στοιχεία
(Πηγές:
Τροφή
Παρόλο που, οι διατροφικές της συνήθειες δεν έχουν μελετηθεί λεπτομερώς, η αβοκέτα της Αυστραλίας τρέφεται με ποικιλία από υδρόβια ασπόνδυλα, όπως όλες οι αβοκέτες, συμπεριλαμβανομένων δακτυλιοσκωλήκων, μαλακίων, καρκινοειδών και διαφόρων εντόμων. Επίσης, αναζητά και φυτικό υλικό όπως σπέρματα και βλαστούς υδροβίων φυτών.
Όπως όλες οι αβοκέτες, ο τρόπος που αναζητά την τροφή της είναι πολύ ιδιαίτερος: ανιχνεύει και σκαλίζει τον ιζηματώδη βυθό με χαρακτηριστική κίνηση του κυρτού ράμφους δεξιά-αριστερά. Σε αντίθεση με άλλα καλοβατικά πτηνά, οι αβοκέτες της Αυστραλίας καταφεύγουν στο κολύμπι εύκολα, γεγονός που τους επιτρέπει να αναζητούν την τροφή τους σε βαθύτερα νερά.
Ηθολογία
Όπως πολλά υδρόβια πτηνά που απαντούν στη νήσο, η αβοκέτα της Αυστραλίας είναι είδος ιδιαίτερα «νομαδικό», κυρίως λόγω της υψηλής διακύμανσης των βροχοπτώσεων, που την αναγκάζουν να μετακινείται από τη μια περιοχή στην άλλη, προς αναζήτηση των κατάλληλων ενδιαιτημάτων. Δημιουργεί χαλαρές αποικίες κατά τη διάρκεια της αναπαραγωγικής περιόδου αλλά, αργότερα, διασπείρεται σε μικρά σμήνη για το υπόλοιπο του έτους. Κοινωνικό πτηνό σε όλες τις δραστηριότητες και κατά τη διάρκεια όλων των εποχών, η αβοκέτα της Αυστραλίας είναι γνωστό ότι συναγελάζεται με καλαμοκανάδες.
Φωνή
Η φωνή της αβοκέτας της Αυστραλίας ξεχωρίζει από τις φωνές των συγγενικών αβοκετών, επειδή θυμίζει έντονα τον ήχο παιδικής καραμούζας (sic).
Αναπαραγωγή
thumb|right|300px|Ενήλικη αβοκέτα της Αυστραλίας Τα τελετουργικά ερωτοτροπίας περιλαμβάνουν διασταύρωση των ραμφών και χορούς με «υποκλίσεις». Το θηλυκό δείχνει την προθυμία του για ζευγάρωμα σκύβοντας χαμηλά με απλωμένες τις πτέρυγες, συνήθως στα ρηχά νερά. Κάθε ζεύγος υπερασπίζεται τον ζωτικό χώρο της φωλιάς με σειρά από κινήσεις του σώματος, ενώ μπορεί να επιτεθεί σε τυχόν «εισβολείς», εάν παραστεί ανάγκη. Οι αβοκέτες της Αυστραλίας φωλιάζουν σε χαλαρές, σπάνια πολυπληθείς αποικίες, κυρίως κατά τους μήνες Αύγουστο-Νοέμβριο (άνοιξη στο Ν. Ημισφαίριο). Η περίοδος φωλιάσματος, ωστόσο, είναι συχνά εξαιρετικά μεταβλητή, ανάλογα με τις βροχοπτώσεις και τη διαθεσιμότητα του νερού.
Η φωλιά είναι μια ρηχή κοιλότητα επιστρωμένη με βλάστηση τύπου Tecticornia, ή παρεμφερή υδρόβια βλάστηση. Η ωοτοκία πραγματοποιείται άπαξ σε κάθε περίοδο φωλιάσματος. Η γέννα αποτελείται από (3-) 4 απιδιόσχημα, ανοικτού καφέ χρώματος αβγά, διαστάσεων 36 Χ 50 χιλιοστών, τα οποία εναποτίθενται σε κύκλο, με το οξύ άκρο προς το κέντρο του κύκλου.
Απειλές
Λόγω του, σχετικά μεγάλου, μεγέθους τους οι αβοκέτες της Αυστραλίας έχουν λίγους φυσικούς θηρευτές. Η κύρια απειλή είναι τα εισηγμένα, μη ιθαγενή θηλαστικά. όπως η κόκκινη αλεπού και οι αγριόγατες, που λυμαίνονται τις φωλιές (νεοσσούς και αβγά). Μια άλλη απειλή που μπορεί να επηρεάσει το είδος είναι η επίδραση της αλλαγής του κλίματος, που μπορεί να μειώσει τον αριθμό των ηπειρωτικών θέσεων αναπαραγωγής μέσω παρατεταμένων περιόδων ξηρασίας.
Κατάσταση πληθυσμού
Γενικά, η αβοκέτα της Αυστραλίας δεν κινδυνεύει σε παγκόσμιο επίπεδο και η IUCN την κατατάσσει στα είδη Ελαχίστης Ανησυχίας (LC).
Βιβλιογραφία
Κατηγορία:Ανωρραµφίδες
Κατάλογος των πιο απομακρυσμένων αστρονομικών αντικειμένων
Ο παρών κατάλογος των πιο απομακρυσμένων αστρονομικών αντικειμένων παραθέτει τα ουράνια σώματα τα οποία βρίσκονται σε εξαιρετικά μακρινές αποστάσεις από την Γη. Οι αποστάσεις αυτές σχεδόν πάντα -με την εξαίρεση των κοντινών γαλαξιών- μετρώνται εξετάζοντας την κοσμολογική μετατόπιση προς το ερυθρό του φωτός τους. Από την φύση τους, τα πολύ μακρινά αντικείμενα είναι εξαιρετικά αμυδρά και η μέτρηση των αποστάσεων τους δύσκολη και ευάλωτη σε σφάλματα. Μια σημαντική διαφοροποίηση ως προς την τεχνική μέτρησης, είναι η φασματοσκοπική και η φωτομετρική ανάλυση της μετατόπισης προς το ερυθρό. Η φασματοσκοπική μέθοδος θεωρείται πιο αξιόπιστη και ακριβής, από την άποψη ότι οι φωτομετρικές μετρήσεις είναι πιο εύκολο να είναι λανθασμένες ειδικά σε ότι αφορά τις χαμηλές πηγές μετατόπισης με ασυνήθιστα φάσματα. Για τον λόγο αυτό, η επιβεβαίωση μέσω φασματοσκοπικής ανάλυσης θεωρείται απαραίτητη ώστε η απόσταση ενός αντικειμένου να θεωρηθεί ως ισχύουσα αντί απλά ως υποψήφια βάσει της φωτομετρίας.
Τα πιο μακρινά αντικείμενα
1 Gly = 1 δισεκατομμύριο έτη φωτός.
Τα πιο μακρινά αντικείμενο ανά τύπο
1 Gly = 1 δισεκατομμύριο έτη φωτός.
Χρονολόγιο μετρήσεων
Τα πλέον μακρινά αντικείμενα κατά την εποχή όπου διαπιστώθηκε η απόσταση τους (όχι απαραίτητα την εποχή όπου ανακαλύφθηκε το ίδιο το αντικείμενο).
Τα πιο μακρινά αντικείμενα ανά έτος ανακάλυψης
Αστρονομικά αντικείμενα που ανακαλύφθηκαν χωρίς να διαπιστωθεί η απόσταση τους.
Παραπομπές
Κατηγορία:Αστρονομικοί κατάλογοι
Μην είδατε τον Παναή; (ταινία)
Το Μην είδατε τον Παναή; (γνωστό και ως Καταζητείται: ο Βέγγος ή Βέγγος, ο τρεχάλας) είναι ελληνική κινηματογραφική, ασπρόμαυρη, κωμική ταινία του 1962, σε σκηνοθεσία Ορέστη Λάσκου. Το σενάριο γράφτηκε από τον Ναπολέοντα Ελευθερίου. Πρωταγωνιστούν οι Θανάσης Βέγγος, Ανδρέας Μπάρκουλης και Χριστίνα Αποστόλου.
Η ταινία επικεντρώνεται σε δύο γκαρσόνια (τον Φάνη και τον Πανάη), τα οποία αναγκάζονται να φύγουν από το κέντρο που δουλεύουν, και να εξαφανιστούν γιατί μία ερωμένη θα ψάξει να βρει τον έναν από τους δύο. Τελικά διαφεύγουν στη Χαλκίδα, όπου και τους περιμένουν νέες περιπέτειες με γυναίκες, οι οποίες θα καταλήξουν σε γάμο, όμως ο Παναής, θα το σκάσει την πρώτη νύχτα του γάμου.
Πλοκή
Δύο γκαρσόνια ο Φάνης και ο Παναής δουλεύουν σε ένα εξοχικό κέντρο ο Πλάτανος, χωρίς να έχουν και πολλή δουλειά. Κάποια στιγμή ο Φάνης δέχεται ένα τηλεφώνημα, στο οποίο μία πρώην ερωμένη του, που τα έχει φτιάξει με έναν χασάπη, τον ενημερώνει ότι ο σύντροφός της, θα κινηθεί προς το κέντρο να σκοτώσει το γκαρσόνι που δουλεύει εκεί. Ο Παναής, μόλις έμαθε ότι ο χασάπης δεν ξέρει ποιος είναι ο Φάνης, φοβούμενος για τη ζωή του το έβαλε στα πόδια. Τελικά έφυγαν και οι δύο ώστε ο χασάπης να χάσει τα ίχνη τους. Στο τρένο, οι δύο τους θα γνωρίσουν τη Μιράντα, η οποία ταξιδεύει με τη θεία της και τον πατέρα της.
Οι πέντε τους τελικά θα συνεχίσουν να κάνουν παρέα και στη Χαλκίδα, ενώ ο Φάνης με την κόρη θα ερωτευθούν. Στη Χαλκίδα οι δύο φίλοι θα πιάσουν δουλειά σε ένα ξενοδοχείο. Στο ξενοδοχείο θα καταφτάσει και η πρώην ερωμένη του Φάνη, η οποία θα χαλάσει το ειδύλλιο που είχε δημιουργηθεί με εκείνον και τη Μιράντα. Έτσι, ο Φάνης σκέφτεται να παραστήσει αυτοκτονία, για να της δείξει πόσο την αγαπά. Παρ' όλα αυτά, τον βλέπει ο Παναής, ο οποίος έντρομος διαβάζει το γράμμα του Φάνη και πάει να ειδοποιήσει τη Μιράντα.
Όταν έρχεται η Μιράντα τότε εκείνος σταματάει την "παράσταση". Η ταινία τελειώνει με τον Φάνη να νυμφεύεται τη Μιράντα, και τον Παναή τη θεία της (πιο πολύ για οικονομικό συμφέρον ο δεύτερος). Το πρώτο ζευγάρι περνάει μία παθιασμένη πρώτη νύχτα του γάμου, σε αντίθεση με τον Παναή, που όταν βλέπει τη θεία πιο ελαφριά ντυμένη φωνάζει: «''Βοήθεια! Στοιχειό!» και πηδά από το μπαλκόνι, κι όταν τον ρωτά αυτή που πάει εκείνος απαντά: «Μην είδατε τον Παναή!''».
Τίτλος
Ο τίτλος της ταινίας παραπέμπει στον Παναή, έναν κακοποιό, χωρίς να μεταφέρει την ιστορία του ή να τον βιογραφεί, ο οποίος παραδεχόταν έρωτα σε δεσποινίδες, κι αφού έτρωγε όλα τα λεφτά της οικογένειας, έφευγε τη μέρα πριν τον γάμο. Κι έτσι, εφόσον τον ψάχνανε έμεινε η φράση στη λαϊκή συνείδηση: «Μην είδατε τον Παναή;». Μάλιστα στην ταινία, όταν ο Παναής συστήνεται στους πελάτες του κέντρου, όπου εργάζεται, δέχεται την ερώτηση «ο γνωστός;» κι εκείνος απαρνείται κάθε σχέση.
Κυκλοφορίες
Η ταινία έκανε πρεμιέρα στις 19 Νοεμβρίου του 1962 στους κινηματογράφους της Ελλάδας και έκοψε 24.655 εισιτήρια, ενώ από τις 82 ταινίες εκείνης της σεζόν, κατέλαβε την 29η θέση στη σχετική λίστα. Τη δεκαετία του 1970 επανακυκλοφόρησε υπό τον τίτλο Βέγγος, ο τρεχάλας. Αργότερα, κυκλοφόρησε τόσο στην τηλεόραση όσο και στα υπόλοιπα μέσα και ως Καταζητείται: ο Βέγγος.
Εξωτερικοί σύνδεσμοι
Κατηγορία:Ταινίες του 1962 Κατηγορία:Ελληνόφωνες ταινίες Κατηγορία:Ελληνικές ταινίες Κατηγορία:Ελληνικές κωμικές ταινίες Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Ορέστη Λάσκου Κατηγορία:Ταινίες σε σενάριο Ναπολέοντα Ελευθερίου Κατηγορία:Ταινίες γυρισμένες στην Ελλάδα
Κατάλογος Ελληνικών ταινιών του 1944
Ο παρακάτω πίνακας περιλαμβάνει μόνο ένα ντοκιμαντέρ και μια ταινία του Ελληνικού κινηματογράφου που κυκλοφόρησε το 1944 λόγω των πολιτικών γεγονότων που προέκυψαν και την αποχώρηση των κατοχικών ναζιστικών δυνάμεων.
Κατάλογος Ελληνικών ταινιών του 1937
Ο παρακάτω πίνακας περιλαμβάνει την μοναδική ταινία του Ελληνικού κινηματογράφου που προβλήθηκε το 1937.
Παραπομπές
Κατηγορία:Ελληνικές ταινίες ανά έτος
Βουλευτικές εκλογές στο Σάο Τομέ και Πρίνσιπε 2018
Βουλευτικές εκλογές διεξήχθησαν στο Σάο Τομέ και Πρίνσιπε στις 7 Οκτωβρίου 2018. Δημοτικές εκλογές και εκλογές για το περιφερειακό συμβούλιο στο νησί Πρίνσιπε πραγματοποιήθηκαν παράλληλα.
Εκλογικό σύστημα
Τα 55 μέλη της Εθνικής Συνέλευσης εκλέγονται από κλειστή λίστα με αναλογική εκπροσώπηση σε επτά πολυεδρικές περιφέρειες.
Κόμματα
Στις εκλογές έλαβαν μέρος υποψήφιοι από πέντε κόμματα και δύο εκλογικές συμμαχίες, τρία από τα οποία είχαν υποψήφιο για την πρωθυπουργία, το κυβερνών Ανεξάρτητη Δημοκρατική Δράσης (ADI), υπό τον πρωθυπουργό Πατρίς Τροβοάντα, το κύριο κόμμα της αντιπολίτευσης, το κεντροαριστερό MLSTP-PSD υπό την ηγεσία του νεοεκλεγέντος πρώην υπουργού Παιδείας και Πολιτισμού Ζόρζε Μπομ Ζεσούς, και έναν κεντροδεξιό συνασπισμό που σχηματίστηκε τον Αύγουστο μεταξύ της Ένωσης MDFM–UDD  (συγχώνευση της MDFM-PL και του UDD) και το Κόμμα Δημοκρατικής Συσπείρωσης (PCD). Ο συνασπισμός είχε υποψήφιο πρωθυπουργό τον αρχηγό του PCD Αρλίντο Καρβάλιο.
Επιπλέον, το νεοσύστατο Κόμμα Δύναμη του Λαού, η συμμαχία ανάμεσα στο Σοσιαλδημοκρατικό Κίνημα και στο Κόμμα των Πρασίνων (MSD–PVSTP), το Κόμμα για Όλους τους Κατοίκους του Σάο Τομέ  (PTOS), και η Κίνηση Ανεξάρτητων Πολιτών του Σάο Τομέ και Πρίνσιπε (MCISTP) με έδρα την Καουέ έλαβαν μέρος στις εκλογές.
Αποτελέσματα
Σε αντίθεση με προηγούμενες εκλογές κατά την εποχή του πολυκομματισμού, τα αποτελέσματα δεν ανακοινώθηκαν το βράδυ των εκλογών για τις δύο μεγαλύτερες εκλογικές περιφέρειες,την  Água Grande και την Μενιλμοντάν.-Ζότσι, για συνολικά 26 έδρες. Τα αποτελέσματα από τις πέντε μικρότερες εκλογικές περιφέρειες έδωσαν 14 έδρες για το ADI, 12 για το MLSTP/PSD, μία στον συνασπισμό PCD–MDFM–UDD  και δύο στο MCISTP στην εκλογική περιφέρεια του Καουέ.
Το βράδυ των εκλογών ο γενικός γραμματέας της ADI Λεβί Ναζαρέ ανακοίνωσε ότι το κόμμα του είχε κερδίσει 26 έδρες και θα συνέχιζε να κυβερνά με την υποστήριξη του MCISTP, ενώ το MLSTP/PSD είχε κερδίσει 23 έδρες, αλλά αυτή η ανακοίνωση έγινε πριν ολοκληρωθεί η καταμέτρηση των ψηφοδελτίων.
Το τελικό αποτέλεσμα ήταν 25 έδρες για το ADI, 23 για  το MLSTP-PSD, 5 για τον συνασπισμό PCD/MDFM-UDD  και 2 για το MCISTP, αμφότερες στην εκλογική περιφέρεια Καουέ.
Επακόλουθα
Σε κοινή συνέντευξη τύπου οι ηγέτες του MLSTP/PSD και του συνασπισμού PCD–MDFM–UDD ανακοίνωσαν τη σύναψη προεκλογικής συμφωνία για να συγκυβερνήσουν και ζήτησαν να γίνει πρωθυπουργός ο Ζόρζε Μπομ Ζεσούς, όμως το ADI επέμεινε ότι η χώρα είχε κυβερνήσεις μειοψηφίας και πριν και ότι εκείνοι, ως το μεγαλύτερο κόμμα, έπρεπε να σχηματίσουν κυβέρνηση.
Η διακήρυξη της απαγόρευσης έγινε μετά την έξοδο από τη χώρα του προέδρου Εβαρίστο Καρβάλιο προκειμένου να συμμετάσχει στον εορτασμό της 50ής επετείου από την ανεξαρτησία της Ισημερινής Γουινέας. Στο αεροδρόμιο ο Καρβάλιο δήλωσε ότι θα εφαρμόσει  το σύνταγμα και θα δώσει την εντολή στο κόμμα με τις περισσότερες έδρες να σχηματίσει τη νέα κυβέρνηση, κάτι που σημαίνει ότι ο Πατρίς Τροβοάντα θα μπορούσε να παραμείνει ως πρωθυπουργός, παρά το γεγονός ότι το ADI έχασε την αυτοδυναμία.
Παραπομπές
Κατηγορία:Εκλογές στο Σάο Τομέ και Πρίνσιπε Σαο Τομε
Αύγουστος του Λόιχτενμπεργκ
Ο Αύγουστος (γαλλ. Auguste, 9 Δεκεμβρίου 1810 - 28 Μαρτίου 1835) από τον Οίκο του Μπωαρναί ήταν 2ος δούκας του Λόιχτενμπεργκ και 2ος πρίγκιπας του Άιχστετ. Με τον γάμο του με τη Βασίλισσα της Πορτογαλίας έγινε βασιλικός σύζυγος και έλαβε τον τίτλο του Δούκα της Σάντα Κρουζ μεταξύ των ευγενών της Βραζιλίας.
Βιογραφία
Ο Αύγουστος Κάρολος Ευγένιος Ναπολέων ήταν ο πρωτότοκος γιος του Ευγένιου, Δούκα του Λόιχτενμπεργκ & Πρίγκιπα του Άιχστετ, και της Αυγούστας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας. Γεννήθηκε στο Μιλάνο της Λομβαρδίας και αδέλφια του ήταν η Ιωσηφίνα (σύζυγος του Όσκαρ Α΄ της Σουηδίας), η Αμαλία (σύζυγος του Πέτρου Α΄ της Βραζιλίας), ο Μαξιμιλιανός (σύζυγος της Μαρίας Νικολάγιεβνας, πρώτης κόρης του Νικολάου Α΄ της Ρωσίας), κ.ά.
Γίνεται δούκας του Λόιχτενμπεργκ
Το 1815 ο πατέρας του Ευγένιος είχε χάσει τους τίτλους ευγένειας που είχε από τον πατριό του Ναπολέοντα, την αντιβασιλεία της Ιταλίας και το μεγάλο δουκάτο της Φραγκφούρτης. Αντί γι' αυτά το Συνέδριο της Βιέννης τού είχε υποσχεθεί ένα ανεξάρτητο πριγκιπάτο στην τελική συμφωνία, όμως ανέβαλε τη δημιουργία του· έτσι ο Ευγένιος και τα αδέλφια του έμειναν χωρίς κληρονομία. Γι' αυτό το 1817 ο πεθερός του Μαξιμιλιανός Α΄ Ιωσήφ της Βαυαρίας απένειμε στον Ευγένιο τον τίτλο του δούκα του Λόιχτενμπεργκ. Στον κενό αυτόν τίτλο τού πρόσθεσε την ιδιοκτησία του Άχστατ ως προίκα, που την ονόμασε πριγκιπάτο. Όταν το 1824 ο Ευγένιος απεβίωσε, την ιδιοκτησία κληρονόμησε ο πρωτότοκος Αύγουστος.
Το 1831 ήταν ένας από τους τρεις υποψήφιους για τον θρόνο του νεοϊδρυθέντος Βελγίου. Οι Μεγάλες Δυνάμεις ανησυχούσαν για το ότι θα μπορούσε το Καθολικό αυτό βασίλειο να συμμαχήσει με το επίσης Καθολικό βασίλειο του Λουδοβίκου Φιλίππου της Γαλλίας, αλλά η διασύνδεση του Αυγούστου με τον Ναπολέοντα Α΄ άμβλυναν τους φόβους τους. Στις εκλογές της Εθνικής Συνέλευσης του Βελγίου πρώτος ήταν ο Λουδοβίκος, Δούκας του Νεμούρ (γιος του Λουδοβίκου Φιλίππου), δεύτερος ο Αύγουστος και τρίτος ο Κάρολος της Αυστρίας, Δούκας του Τέσσεν. Ωστόσο κανένας δεν επέτυχε τον βελγικό θρόνο, που πήγε στον Λεοπόλδο της Σαξονίας-Κόμπουργκ & Γκότα.
Πέθανε το 1835 σε ηλικία 24 ετών.
Παραπομπές
Κατηγορία:Οίκος του Μπωαρναί
Σαρλ Λε Μπρεν
Ο Σαρλ Λε Μπρεν (γαλλικά: Charles Le Brun, 1619 - 1690) ήταν Γάλλος ζωγράφος και διακοσμητής, πρώτος ζωγράφος στη βασιλική αυλή του Λουδοβίκου ΙΔ', διευθυντής της Βασιλικής Ακαδημίας Ζωγραφικής και Γλυπτικής και του Βασιλικού εργοστασίου των Γκομπλέν.
Ως ζωγράφος του Λουδοβίκου ΙΔ', ο οποίος τον ανακήρυξε «μεγαλύτερο Γάλλο καλλιτέχνη όλων των εποχών», κυριάρχησε στη γαλλική τέχνη του β' μισού του 17ου αιώνα.
Βιογραφία
αριστερά|μικρογραφία|Ο γλύπτης Νικολά Λε Μπρεν, πατέρας του ζωγράφου μικρογραφία|Ο ανδριάντας του Σαρλ Λε Μπρεν στο [[Μουσείο του Λούβρου|Λούβρο, ανάμεσα στους Επιφανείς άνδρες της Γαλλίας]] Ο Σαρλ Λε Μπρεν γεννήθηκε στις 24 Φεβρουαρίου 1619 στο Παρίσι και, προστατευόμενος από τον αρχιδικαστή Πιέρ Σεγκιέ, από την ηλικία 11 ετών μαθήτευσε αρχικά στον ζωγράφο Γκιγιώμ Περιέ και στη συνέχεια στο εργαστήριο του Σιμόν Βουέ. Στα 15 έλαβε παραγγελία από τον Καρδινάλιο Ρισελιέ και η ικανότητά του ανταμείφθηκε με επαίνους από τον Νικολά Πουσέν, για το εργαστήριο του οποίου ο Λε Μπρεν ξεκίνησε για τη Ρώμη το 1642.
Στη Ρώμη, παρέμεινε τέσσερα χρόνια. Εκεί δούλεψε με τον Πουσέν, μαθαίνοντας πολλά από τις θεωρίες της τέχνης του. Στη Ρώμη μελέτησε αρχαία ρωμαϊκή γλυπτική, δημιούργησε αντίγραφα έργων του Ραφαήλ και επηρεάστηκε από άλλους σύγχρονους μπαρόκ ζωγράφους.
Κατά την επιστροφή του στο Παρίσι το 1646, βρήκε πολλούς προστάτες, μεταξύ των οποίων ο Νικολά Φουκέ, για τον οποίο ζωγράφισε ένα μεγάλο πορτρέτο της Άννας της Αυστρίας. Εργάστηκε για το κάστρο του Βω-λε-Βικόντ του Φουκέ, συμπαρατάχθηκε με τον καρδινάλιο Μαζαρέν και έπειτα κρυφά υποστήριξε τον Κολμπέρ εναντίον του Φουκέ. μικρογραφία|Ο [[Λουδοβίκος ΙΔ΄ της Γαλλίας|Λουδοβίκος ΙΔ', 1668|αριστερά]] Ο Λε Μπρεν συνέβαλε στην ίδρυση της Γαλλικής Βασιλικής Ακαδημίας Ζωγραφικής και Γλυπτικής το 1648, σήμερα Εθνική Ανώτατη Σχολή Καλών Τεχνών, και εξελέγη ένας από τους αρχικούς δώδεκα Πρεσβύτερους που ήταν υπεύθυνοι για τη λειτουργία της. Όταν ο Κολμπέρ ανέλαβε τον έλεγχο του ιδρύματος το 1661, ο Λε Μπρεν τον βοήθησε στην προσπάθειά του να την αναδιοργανώσει με στόχο οι ακαδημαϊκοί να εργαστούν για να δημιουργήσουν μια θεωρητική βάση για μια εθνική γαλλική τέχνη. Μαζί ίδρυσαν επίσης τη Γαλλική Ακαδημία στη Ρώμη το 1666 ως βάση ταλαντούχων νέων καλλιτεχνών που θα μαθήτευαν για μια ορισμένη περίοδο με κρατικά έξοδα. Ο Λε Μπρεν παρέμεινε κυρίαρχη προσωπικότητα στην Ακαδημία κατέχοντας αξιώματα και από το 1683 έγινε διευθυντής.
Ένα άλλο έργο στο οποίο εργάστηκε ήταν το μέγαρο Λαμπέρ στο Ιλ Σαιν-Λουί. Η οροφή στη στοά του Ηρακλή ζωγραφίστηκε από αυτόν. Άρχισε να εργάζεται για το μέγαρο το 1650, λίγο μετά την επιστροφή του από την Ιταλία. Η διακόσμηση συνεχίστηκε κατά διαστήματα περίπου δώδεκα χρόνια, καθώς διακόπηκε από την ανακαίνιση του Βω-λε-Βικόντ.
Το 1660 ο Κολμπέρ του ανέθεσε τη διοίκηση του ανανεωμένου εργοστασίου των Γκομπλέν, το οποίο από βιοτεχνία κατασκευής ταπισερί το μετέτρεψε σε εργοστάσιο - προμηθευτή ταπισερί και επίπλων για όλα τα βασιλικά παλάτια. Ήταν ο επικεφαλής σχεδιαστής από το 1663 έως το 1690. Η καλλιτεχνική παραγωγή καλλιτεχνών και μαθητών των Γκομπλέν άσκησε ισχυρή επιρροή στην τέχνη σε όλη την Ευρώπη.
Τα χρόνια της επιτυχίας
μικρογραφία|320x320εσ|Ο [[Αλέξανδρος ο Μέγας|Μέγας Αλέξανδρος και ο Πώρος, 1673]] μικρογραφία|290x290εσ|Η Αίθουσα των Κατόπτρων στις [[Ανάκτορο των Βερσαλλιών|Βερσαλλίες]] Το πομπώδες ταλέντο του ενθουσίασε τον βασιλιά, ο οποίος, γεμάτος θαυμασμό για τους πίνακες και τις διακοσμήσεις του στο κάστρο του Βω-λε-Βικόντ, του ανέθεσε την πρώτη του παραγγελία το 1661, μια σειρά θεμάτων από την ιστορία του Αλεξάνδρου. Ο πρώτος πίνακας, Ο Αλέξανδρος και η οικογένεια του Δαρείου, ενθουσίασε τον βασιλιά, που του άρεσε να θεωρεί τον εαυτό του έναν σύγχρονο Αλέξανδρο, και αμέσως τον ανακήρυξε «Πρώτο ζωγράφο του βασιλιά» με τον υπέρογκο μισθό των 12.000 λιβρών και τον ονόμασε «τον μεγαλύτερο Γάλλο καλλιτέχνη όλων των εποχών».